Toppedalskolen er en sammenlægning af Bakkeskolen og Vilsted-Vindblæs Børnecenter. To skoler der var i fare for at blive lukket,  men som nu overlever takket være stor forældreopbakning. - Der er mange, der har tænkt tanken om at lægge de to skoler sammen. Så vi regnede lidt på det, og kom så med et forslag, siger skolebestyrelsesformand Dorthe Vedel. Og forslaget faldt i god jord hos kommunen.  Den øjner nu denne billigere model som mulig løsning andre steder. - Jeg synes, det er et spændende projekt. Og det kunne være et alternativ mange andre steder, siger borgmester Knud Kristensen (V). Men det er ikke kun politikere og forældre, der synes godt om den nye skole. Også dem det hele handler om, børnene, ser frem til at gå i deres nye skole. Og så havde børnene for resten også første skoledag.

Opsummering:
I frygt for skolelukninger gik to skoler i Vesthimmerlands Kommune sammen. De overlevede sammen, og den nye skole åbnede mandag. Og det kan vise sig at være vejen frem for andre lukningstruede skoler.